|  |
| --- |
| EKONOMSKA ŠKOLA ŠIBENIK - ŠIBENIK |
| ŠKOLSKI KURIKUL |
| ŠK. GOD. 2015./2016. |
|  |
| **v. d. ravnatelja Igor Friedrich, dipl. teol.**  |
| **30.9.2015.** |

|  |
| --- |
| Školski kurikul Ekonomske škole Šibenik, Šibenik za šk. god. 2015./2016. |

**ŠKOLSKI KURIKUL**

 Za izradu Školskog kurikula ove školske godine osnovni predložak je bio Nacionalni okvirni kurikul, njegove smjernice i temeljne odrednice odgojno-obrazovnih vrijednosti, a osobito vrednovanje učeničkih postignuća, samovrednovanje rada nastavnika i kvalitete škole kao cjeline.

 Stoga Školski kurikul, kroz spektar izvannastavnih i izvanškolskih aktivnosti, omogućuje mjerljivost postignuća odgojno-obrazovnih radnika na ulaganju u budućnost djece jer njihova budućnost i uspješnost jest u onome što nastavnici rade sada, danas. To predstavlja veliku odgovornost za svakog nastavnika jer udružuje profesionalnu i osobnu odgovornost te je ujedinjuje sa savješću svakog od nas, a sve radi toga što osnovni cilj odgoja i obrazovanja nije isključivo stjecanje znanja već je to i formiranje mladih ljudi kao samosvjesnih, ali i humanih osoba.

 Namjera pri kreiranju i izradbi Školskog kurikula bila je izradba takvog plana i programa izvannastavnih aktivnosti koje će učenicima biti osnova za daljnji tijek odgoja, obrazovanja i odrastanja na putu znanja, kreativnosti i uspjeha, poštujući uzrast, aktivnosti i područja interesa u suvremenim gospodarskim kretanjima.

 Stoga, očekujem da će se ovaj školski kurikul, kao smjernica razvoja procesa odgoja i obrazovanja u našoj školi, tijekom same nastavne godine dopunjavati i izgrađivati u jednu programski učinkovito osmišljenu cjelinu, a u cilju da se što više učenici, roditelji, osnivač i društveno okružje angažiraju na poboljšanju i osuvremenjivanju procesa odgoja i obrazovanja.

 Nadam se da ćemo primijeniti primjerene metode pri realizaciji i evaluaciji planiranih izvannastavnih i izvanškolskih aktivnosti, jer one obogaćuju i osuvremenjuju nastavne planove i programe, a osobito potiču kreativnost učenika, razvijaju sposobnost kritike i samokritike svih čimbenika odgoja i obrazovanja.

1. **Temeljno pojmovno određenje školskog kurikula**

Kurikul podrazumijeva opsežno planiranje, dugoročno i kratkoročno, ustrojstvo i provjeravanje procesa odgoja i obrazovanja i rada usmjerenog na ciljeve i zadaće koje se kurikulom žele postići. Ovaj školski kurikul planira se i realizira se kao:

* + dugoročni za razdoblje 2013. do 2017. godina,
	+ kratkoročni za šk. god. 2015./16.
1. **Dugoročni školski kurikul**

**II.1 Povezanost dugoročnog kurikula s**

 **ostvarenjem temeljnih funkcija škole**

Dugoročni školski kurikul kroz program izvanškolskih i izvannastavnih aktivnosti nerazdvojno je povezan s funkcijama škole:

* integracijskom funkcijom učenika u razredni odjel kao tim usmjeren na postizanje definiranog cilja,
* socijalnom funkcijom usmjerenom na usvajanje uobičajenih obrazaca ponašanja učenika u razrednom odjelu kao grupi i ponašanja prema nastavnicima i
* obrazovnom funkcijom koju čini stjecanje znanja i razvoj osobnosti kod učenika.

**II.2 Temeljna zadaća dugoročnog školskog kurikula**

 Osnovna zadaća školskog kurikula Ekonomske škole Šibenik je izgradnja jedinstvenog profila škole, kao prepoznatljive u društvenom okružju i vidljivost stvarne i konkretne povezanosti učenika i nastavnika prvenstveno kroz postignuća i uspjehe učenika na državnim, županijskim, školskim i športskim natjecanjima, što je ujedno i faktor „školskog marketinga“ i zainteresiranosti budućih učenika i njihovih roditelja za upis u našu školu.

 **II.3** **Prioritetni ciljevi** **školskog kurikula**  su: istinska zanimljivost izvannastavnih programa,motivacija učenika, poticanje kreativnosti učenika, razvoj umijeća kritike, samokritike, prihvaćanje i analiza kritike drugih, razumijevanje različitosti, tolerancija i uključivanje svakog učenika u realizaciju kurikula, izgradnja kooperativnosti u nastavničkom kolegiju.

 **II.4 Modeli kontrole postignuća i metode vrednovanja**

 **uspješnosti planiranih aktivnosti**

 U vrednovanju postignuća primjenjuju se metode vrednovanja i kontrole primjerene pojedinoj planiranoj aktivnosti i njenim specifičnostima /stručni izlet, ekskurzije, natjecanja učenika, posjet državnim tijelima RH, suradnja s uspješnim gospodarstvenicima, obilazak kulturne baštine zavičaja, usvojenost znanja, obilježavanje događaja škole i šireg društvenog okružja i dr./. Stoga se u postupku evaluacije ne mogu primijeniti jedinstvene i univerzalne metode za sve aktivnosti.

 1. Vrednovanje uspješnosti stručnih i školskih izleta i ekskurzija, razgledavanja kulturne baštine

 zavičaja:

1.1. vrednovanje od strane učenika /metoda anketiranja, metoda opažanja i razgovora/

1.2.vrednovanje od strane roditelja /konstruktivni razgovor na roditeljskom sastanku /izlet / ili

 Vijeću roditelja, /ekskurzija/,

 1.3. samovrednovanje od strane nastavnika i organizatora /osvrt na realizirani stručni

 izlet/ekskurziju uz konstruktivne kritike i prijedloge članova Razrednog vijeća /izlet/,

 odnosno Nastavničkog vijeća /ekskurzija/

1.4. vanjsko vrednovanje ponašanja učenika od strane putničke agencije /konkretni prijedlozi,

 kritike, kratki osvrt/

2. Vrednovanje uspješnosti školskih, županijskih, državnih, regionalnih i športskih natjecanja u organizaciji MZOS, Udruga ekonomskih i upravnih škola ili same škole:

2.1. vanjsko vrednovanje postignuća od strane MZOS, ASOO, AZOO i ostalih državnih institucija u procesu odgoja i obrazovanja /nagrade, priznanja, plakete, zahvalnice i sl./

2.2. vrednovanje i samovrednovanje učenika učesnika natjecanja /anketiranje, izvješće na Vijeću

 učenika, konstruktivni razgovor i prijedlozi/

2.3.samovrednovanje nastavnika mentora /izvješće-osvrt na Nastavničkom vijeću,

 konstruktivni prijedlozi/

3. Vrednovanje postignuća u usvajanju i primjeni nastavnih sadržaja:

3.1. ocjenjivanje učenika/ usvojenost i primjena nastavnih sadržaja na nastavnom satu,

3.2. vanjsko vrednovanje postignuća u usvajanju znanja /nacionalni ispiti – Nacionalni centar za

 vanjsko vrednovanje obrazovanja i korisnik rezultata vrednovanja

3.3. vanjsko vrednovanje uspjeha učenika na polugodištu i na kraju školske godine /E- matice

 škole- MZOS- korisnik rezultata vrednovanja/

3.4. vrednovanje uspjeha učenika na Nastavničkom vijeću, Školskom odboru , Vijeću roditelja i

 Vijeću učenika/izvješće o uspjehu učenika, konstruktivni razgovor, prijedlozi/

 3.5. samovrednovanje učenika uspjeha u usvajanju znanja i vladanju /anketiranje, izvješće na

 Vijeću učenika/

4. Vrednovanje postignuća u organizaciji i realizaciji prigodnih humanitarnih akcija unutar škole

* 1. vanjsko vrednovanje od strane roditelja, osnivača, užeg i šireg okružja /komentari i objave u dnevnom tisku, radio emisije, priznanja osnivača i dr/
	2. vrednovanje i samovrednovanje nastavnika i učenika kao organizatora i realizatora humanitarnih akcija /opažanje, anketiranje, izvješća nastavnika o realizaciji akcije i dr.

 **II.5** **Očekivana postignuća dugoročnog i kratkoročnog**

 **Školskog kurikula**

1. Stvaranje prepoznatljivog „imagea“ škole u užem i širem društvenom okružju /školski

 menadžment/,

2. Aktivno učešće učenika u realizaciji školskog kurikula kao područja motivacije i osobnog

 djelovanja učenika

 3. Motivacija nastavnika i perspektiva stručnog i profesionalnog napredovanja

 4. Stalna nadogradnja razredne i školske klime /školskog ozračja/ kao specifičnog oblika

 školskog rada i života.

***PREGLED KRATKOROČNO PLANIRANIH***

***IZVANNASTAVNIH I IZVANŠKOLSKIH AKTIVNOSTI (ŠK.GOD.2015./2016.)***

|  |  |  |  |  |
| --- | --- | --- | --- | --- |
| *Rb.* | *Naziv programa**/aktivnosti/* | *Cilj aktivnosti/**namjena*  | *Nositelji aktivnosti* | *Vremenik**aktivnosti* |
| *1.* | *Natjecanja učenika u**organizaciji MZOS,* *AZOO i ASOO*  | *Usvajanje i primjena znanja, razvoj psihofizičkih aktivnosti i* *natjecateljskog duha učenika* | *v. d. ravnatelja,**nastavnici-**mentori učenika,**učenici* | *Prema Katalogu**natjecanja ASOO**i AZOO* |
| *2.* | *Športske aktivnosti-**ŠŠK „Ekonomist“**/škols., žup., region. i* *i državna natjecanja/**-stolni tenis, rukomet,* *košarka,odbojka, kros,**mali nogomet,badminton* | *Angažman što većeg broja učenika,* *razvoj psihofizičkih osobina i**osjećaja pripadnosti školi*  | *v. d. ravnatelja,**Nastavnici –**mentori učenika,**učenici, članovi**ŠŠK*  | *Prema* *Vremeniku**ŽŠŠS,**dogovor aktiva**TZK-a* |
| *3.* | *Izvannastavne* *aktivnosti* | *- Razvijati kreativnost učenika i* *sposobnost samostalnog obavljanja**određenih zadaća,**- zainteresirati**učenike i nastavnike za* *osuvremenjivanje nastavnih programa, - - razvijanje školskog marketinga* | *v. d. ravnatelja,**Nastavnici,**/prema str. akt./,**učenici* | *tijekom školske**godine prema**planu i programu**str. aktiva* |
| *4.* | *SMUN- Suvremene* *metode u nastavi* | *Izrada i usavršavanje rada na novim* *računalnim softverima za predmete* *Vježbenička tvrtka, Računovodstvo i* *Analiza financijskih izvješća za* *učenike smjera Ekonomist za 3. i 4.* *razrede* | *v. d. ravnatelja,**nastavnici* *ekonomske grupe i učenici,**partneri Srednje* *škole Ivanec*  | *Svibanj 2015. do**svibnja 2017.* |
| *5.* | *Svjetski dan mladih,**Posjet Rimu za* *vjeroučenike* | *Upoznavanje kulturnih znamenitosti* *Rima i dr. gradova* | *Vjeroučitelji i**učenici* | *Ožujak 2016.* |
| *6.* | *Posjet Mostaru i* *Međugorju (susret* *maturanata)* | *Upoznavanje kulturnih znamenitosti* *Mostara i Međugorja* | *Vjeroučitelji,**učenici završnih razreda* | *Ožujak/Travanj* *2016.* |
| *7.* | *Razgledavanje**Šibenske regije**/planirano za sve* *razrede/* | *Upoznavanje tradicije, običaja i* *povijesti zavičaja s vodičem* | *v. d. ravnatelja,* *Nastavnici,**učenici* | *rujan /listopad**tekuće šk. god.* |
| *8.* | *Posjet Zagrebačkom**Velesajmu* *Posjet Poduzetničkom**inkubatoru, turističkim* *agencijama, hotelskim kućama te turističkoj zajednici**Posjet „Interliber“-u* | *Povezati naučene nastavne sadržaje**s praksom u suvremenom* *gospodarstvu* *Upoznati se s novim izdanjima* *stručne literature radi unapređenja**i osuvremenjivanja nastavnih* *sadržaja* | *Nastavnici aktiva**ekonomske grupe**predmeta,**učenici**Nastavnici,**učenici* | *rujan tekuće šk.* *godine**studeni tekuće**šk. godine* |
| *9.* | *Natjecanje „Poslovni* *plan srednjih škola“* | *Razvijati prezentacijske i* *komunikacijske vještine učenika i primjena u nastavnom procesu* | *Nastavnici aktiva**ekonomske grupe* *predmeta,**učenici /zanimanje**komercijalist/* | *ožujak/svibanj**tekuće šk. god.* |
| *10.* | *Sajam starih obrta**Smotre „Dani kruha“* | *Razvijati prezentacijske i* *komunikacijske vještine učenika i primjena**u nastavnom procesu /poznavanje**robe, trgovinsko poslovanje/**Prezentacija jela, običaja i nošnji**Šibenskog kraja* | *Nastavnici**aktiva prirodne* *grupe predmeta i**stručnih predmeta* *i učenici* | *listopad/studeni**tekuće šk. godine**listopad tekuće* *šk. god.* |
| *11.*  | *Svečana podjela* *maturalnih svjedodžbi* | *Njegovati osjećaj pripadnosti učenik* *razredu i školi kao jedinstvenom* *timu, razvijati image škole u užem i**širem društvenom okruženju.*  | *Nastavnici,**učenici maturanti* |  *srpanj tekuće**šk. god.* |
| *12* | *Permanentna suradnja* *s gospodarstvenim* *subjektima, Trgovački**sudom, Prekršajnim**sudom, posjet Saboru**RH*  | *Povezati naučene nastavne sadržaje**s praktičnom primjenom u stvarnom* *životu, razvijati komunikacijske**vještine.* | *Nastavnici* *ekonomske**i pravne grupe* *predmeta,**učenici* | *tijekom školske* *godine prema**rasporedu* *državnih**i pravosudnih**tijela* |
| *13.*  | *Suradnja s djelatnicima PU Šibensko-kninske/**Radionice na temu:* *Opasnosti od Interneta**i odgovornost djece za* *objavljene sadržaje;**Pravila sigurnosti u* *Prometu i dr. teme;**Zdrav za pet* | *- Razvijati osjećaj odgovornosti* *učenika za sadržaje objavljene na internetu**- Upoznati ih sa zakonskim* *posljedicama takvog postupanja;**pravilima ponašanja u prometu…* | *v. d. ravnatelja,* *Nastavnici,**Djelatnici PU* *šibensko-kninske,**učenici* | *Prema dogovoru* *s djelatnicima* *MUP-a* |
| *14.*  | *Stručni izleti –* *jednodnevni**višednevni i maturalne ekskurzije* | *Upoznati kulturne, povijesne i* *običajne znamenitosti posjećenih**krajeva /država, razvijati osjećaj**zajedništva i pripadnosti timu,* *razredu i školi* | *Nastavnici –**Razrednici* *završnih**razreda, učenici* | *tijekom šk.**godine prema**kalendaru* *poslova* |
| *15.* | *Radionice**/“Prvi put biram“ ,**„EU“,**„Građanski sat“ i dr.**u organizaciji „Gonga“*  | *Povezati naučene nastavne sadržaje**s praktičnom primjenom, omogućiti**neposrednu komunikaciju učenika**i voditelja radionice radi konkretne* *primjene u svakodnevnom životu.* | *Nastavnici pravne**grupe predmeta,**učenici* | *Prema dogovoru**s „Gongom“* |
| *16.* | *Program zdravstvenog odgoja* | *Kroz 4 modula u 12 nastavnih sati učenike upoznati sa:**- zdravim životom,* *- kako spriječiti nasilničko ponašanje, - --- prevencija ovisnosti,* *- spolna odgovornost* | *Razrednici,* *Predmetni* *nastavnici,**Stručni* *suradnici**Vanjski suradnici* | *Tijekom nastavne**godine* |
| *17.* | *Permanentno stručno**usavršavanje**nastavnika* | *Razvijati znanja i vještine u struci u svrhu poboljšanja nastavnog**procesa i osobnog napredovanja u**zvanju* | *v. d. ravnatelja,**svi nastavnici i**stručni suradnici* | *Tijekom školske**godine prema vremeniku* *AZOO i ASOO* |
| *18.* | *Maturalni ples učenika* | *Razvijati osjećaj samopoštovanja**kod učenika i poštovanja prema**nastavnicima, razvijati osjećaj* *pripadnosti školi kao timu* | *v. d. ravnatelja,**nastavnici,**učenici maturanti* | *Siječanj/veljača* *2016.* |
| *19.* | *Prigodne humanitarne**akcije u školi /Božićne,**Uskršnje/* *„Humanitarna družina“* | *Razvijati osjećaj humanosti,**Razumijevanja i tolerancije kod**učenika s namjenom pomoći**učenicima škole* | *v. d. ravnatelja,**nastavnici,**učenici* | *Prigodom**božičnih i**uskršnjih* *blagdana,**tijekom tekuće* *šk. god.* |
| *20.*  |  *Maškare u Šibeniku i Međunarodni karneval**u Rijeci* | *Upoznati kulturne, povijesne i* *običajne znamenitosti te razvoj kreativnost učenika* | *v. d. ravnatelja,**nastavnici,**učenici* | *Siječanj/Veljača* |
| *21.* | *Posjet Saboru RH* | *Upoznati ustavni ustroj RH* | *Nastavnici,**učenici* | *Prosinac, Svibanj* |
| *22.*  | *Euroschoolsport* | *Promicanje sportskog duha među mladima u Europi* | *Nastavnici i* *učenici* | *Travanj 2016.* |
| *23. Me* | *Modernizacija šk. kurikuluma u strukovnim školama u skladu s hrvatskim kvalifikacijskim okvirom i potrebama tržišta rada* | *Podržavanje uvođenja suvremenih metoda u odg.-obraz. proces*  | *v. d. ravnatelja,**nastavnici i* *učenici* | *Od veljače* *2015. do veljače* *2016.* |
| *24.* | *Erasmus plus-Mladi* *protiv predrasuda-partnerstvo* | *Promicanje pozitivnih društvenih vrijednosti* | *nastavnici i**učenici* | *2014.-2016.* |
| *25.* | *Posjet EU parlamentu* | *Razvijanje europske svijesti kod* *učenika* | *Nastavnici i* *učenici* | *Kroz šk. god.* *2015./16.* |
| *26.* | *Građanski odgoj* | *Razvijanje građanske svijesti*  | *Nastavnici i* *učenici* | *Kroz šk. god.* *2015./16.* |
| *27.* | *Glazbeno-scensko-**dramska družina* | *Razvijanje glazbenih i scenskih* *kompetencija učenika;**razvijanje zanimanja za različita* *područja ljudskog stvaralaštva* | *Nastavnici i* *učenici* | *Kroz šk. god.* *2015./16.* |

Troškovnik za svaku planiranu aktivnost će biti u privitku jer se dodaje nakon realizacije i sastavni je dio školskog kurikula Ekonomske škole Šibenik, Šibenik.

Školski kurikul za 2015. i 2016. šk. god. usvojen je na sjednici Školskog odbora 30. rujna 2015.

 Predsjednica Školskog odbora Darija Gojčeta, dipl. oec., v. r.

Na oglasnoj ploči Škole oglašen je 1.10.2015. god. i stupio na snagu 1.10.2015. godine.

 v. d. ravnatelja

 Igor Friedrich, dipl. teol., v. r.

 Klasa: 003-06/15-01/83

 Ur.broj: 2182/1-12/2-2-01-15-01

Šibenik, 30. rujna 2015.